Lëtzebuergesch Dammefoussballnationalekipp

D'lëtzebuergesch Dammefoussballnationalekipp (Spëtznumm: Rout Léiwinnen) ass eng Selektioun vun de beschte Lëtzebuerger Foussballspillerinnen, déi vun der Fédération luxembourgeoise de football (FLF) ausgewielt ginn. D'Ekipp besteet zënter Juni 2003 a vertrëtt Lëtzebuerg am internationalen Dammefoussball. 

D'Ekipp gëtt zënter dem Summer 2020 vum Daniel Santos trainéiert.

 Geschicht 
Am Joer 2006 huet d'Ekipp fir d'éischt Kéier un der Qualifikatioun fir e groussen Tournoi, der UEFA Dammefoussball-Europameeschterschaft 2009, deelgeholl. D'4–2 Victoire géint Malta war déi éischt Victoire fir Lëtzebuerg, an d'Ekipp koum duerno op d'Plaz 60 an der FIFA Weltranglëscht, déi bis elo bescht Plaz déi d'Ekipp erreecht huet. Duerno ass d'Ekipp  fir eng Zäit aus dem Ranking erausgefall well se ze mann Matcher gespillt hat, a gouf op der 117. Plaz notéiert. Am August 2025 war s'op der 110. Plaz klasséiert. An der Virronn fir d'Europameeschterschaft 2013 koum d'Ekipp beim Tournoi a Mazedonien op déi drëtt Platz an hirer Grupp. Virun der Weltmeeschterschaft 2011 hunn d'Rout Léiwinnen eng éischt Kéier géint eng Ekipp gespillt, déi net Member vun der UEFA war; de Match géint Equatorialguinea hu se verluer. An der Prequalifikatioun fir d'Weltmeeschterschaft 2015 huet d'Ekipp et net fäerdeg bruecht, sech fir déi eigentlech Qualifikatioun duerchzesetzen: op Malta gouf et just en 0–0 Gläichstand géint Lettland. A Moldawie koum d'Ekipp an der Prequalifikatioun fir d'EM 2017 op déi lescht Plaz an hirer Grupp. Och an der Prequalifikatioun fir d'WM 2019 ass d'Ekipp op der leschter Plaz gelant a krut keng Punkten. 

2025 waren d'Léiwinnen dunn awer déi Éischtplacéiert an der Grupp C3 vun der UEFA Women's Nations League an hunn et domat gepackt fir an d'Liga B opzesteigen.

 Aktuelle Kader 
(Stand 1. Dezember 2025)
Nr.NummVeräinGebuertsdatumAsätzGolerGol1Emma Goetz, FK Austria Wien6. Januar 20062023Lisi Oberweis, FC Mamer 328. November 199810Lucie Schlimé, SC Sand19. September 200336012Joy Jung, Swift Hesper17. Mäerz 200630Ofwier3Amal Cherkane, Sporting Beetebuerg16. September 2004405Emma Kremer, Vorwärts Spoho Köln28. Juli 200034115Leticia Mateus, Jeunesse Jonglënster31. Juli 2004140?Rita Sousa Leite, FC Tirsense14. Juli 1997121?Liane Freymann, SV Deutz 053. November 2001204Andreia Silva Machado, Racing FC Union Lëtzebuerg1. Abrëll 199532322Kimberly Dos Santos, 1. FC Saarbrécken26. Februar 1998484?Andreia Faria Dos Santos, Swift Hesper23. September 200330Mëttelfeld6Marta Estevez Garcia, Racing FC Union Lëtzebuerg 5. Juni 199751710Laura Miller (Kapitänin), 1. FC Nürnberg7. Dezember 200137711Charlotte Schmit, Sporting Lissabon17. Januar 2006303?Gioia Fiorucci, UN Käerjeng 9723. Dezember 2003208Edina Kocan, Racing FC Union Lëtzebuerg27. Februar 200221018Catarina Teixeira Lavinas, SV 07 Elversberg28. September 2002170Stuerm7Joana Lourenco Magalhaes, Young Boys Dikrech4. Juni 2004351017Caroline Jorge Magalhaes, Racing FC Union Lëtzebuerg19. November 2005   30519Rachel Kirps, SV 07 Elversberg1. Dezember 200581?Anouchka Besch, FC Jeunesse Jonglënster29. Oktober 199910020Hannah Dietrich, 1. FC Saarbrécken25. November 2009419Amy Thompson, FC Déifferdeng 0328. Juli 19945436

 Kuckt och 

  Lëscht vun de Spillerinne vun der Nationalekipp
  Lëscht vun de Lännerspiller vun der Dammennationalekipp
 Lëtzebuergesch Härefussballnationalekipp
 Fédération luxembourgeoise de football

 Éierungen 

 Um Spaweck 

 Lëtzebuergesch Dammefoussballnationalekipp op der Säit vun der FLF

Lëtzebuerg
Nationalekipp Dammen
Nationalekipp Dammen
Kategorie:Lëtzebuergesch Sportler vum Joer